ช่วงเที่ยงอากาศร้อนๆก็อดไม่ได้ที่จะอยากนั่งกิน ไอศกรีม ในร้านติดแอร์กันสินะ ร้าน I like Ice cream ก็น่าจะเป็นตัวเลือกหนึ่งด้วยราคาเบาๆ 19  บาทต่อScoop ยิ่งทำให้การทดลองชิมรสชาติที่หลากหลายเป็นไปได้ง่าย ชนิดที่ว่ามือไหลลื่นหยิบเงินแทบไม่ทัน และด้วยความเป็นโฮมเมดนี้แหละ ที่เป็นเสน่ห์ของร้าน มีทั้งรสชีส ตัวชูโรงของเขา และ รสทั่วๆไปอย่าง ช็อคโกแลต หรือ วนิลา ก็สร้างสรรค์รสชาติออกมาได้น่าสนใจ ตัวร้านก็น่ารัก น่านั่งเม้ามอยยามบ่ายแก่ๆ ที่ตั้งไม่ไกลจาก มช. อยู่ตรงหลังมอนี้เอง ว่างๆก็ลองแวะเข้าไปกันดูนะครับ